राजद ने एक दिवसीय धरना के बाद मांग पत्र सौंपा
गोमियाप्रखंड कार्यालय के समक्ष है बोकारो जिला राजद द्वारा 14 सूत्री मांगों को लेकर एक दिवसीय धरना जिला महासचिव वीरेंद्र की अध्यक्षता में संपन्न हुई। यहां बतौर मुख्य अतिथि राजद नेता बियाडा के पूर्व अध्यक्ष सुरेंद्र यादव उपस्थित थे। उन्होंने अपने संबोधन में कहा कि झारखंड में कारपोरेट घरानों पूंजीपतियों की सरकार चल रही है। उसके इशारे पर राज्य के मुख्यमंत्री रघुवर दास सीएनटी/एसपीटी एक्ट में संशोधन कर आदिवासी की जमीन हड़पने की साजिश कर रही है। जिला महिला प्रकोष्ठ की अध्यक्ष मधुबाला पांडेय ने कहा कि राज्य सरकार खुद से विदेशी शराब बेचने का निर्णय लिया है वह बेहद शर्मनाक है। पूरे राज्य में बिहार की तरह पूर्ण शराबबंदी हो। वही राजद प्रवक्ता अरुण यादव ने कहा कि पूरे राज्य में जाति, आवासीय आय प्रमाण पत्र नहीं बनने से छात्र-छात्राएं, अभ्यर्थी एवं अभिभावक काफी परेशान हैं। पड़रिया गांव में राशन कार्ड बनाने की प्रक्रिया शुरु की जाए गोमिया प्रखंड के बहुत से पंचायतों में वंचित व्यक्तियों का राशन कार्ड बनाने की मांग की गई। धरना के पश्चात बीडीओ को 14 सूत्री मांगों का एक ज्ञापन सौंपा गया। मौके पर वीरेंद्र यादव, सुरेंद्र लाल यादव, मो इकराम, राजेंद्र कुमार, रवि व्यास, मुनि पांडेय, गजेंद्र सिंह, सरिता देवी, कुंती देवी, रानी बेसरा, नीलू देवी, सुनीता देवी आदि थीं।
धरना में बैठे राजद नेतागण।
hin_Deva hin_Deva bho_Deva